Tampon-belasting — alternatief
Foto via The Blaze.
April 22, 2016 by Nico de Wet in Deidré Baartman
Onlangs was ek verskriklik versteur deur 'n kwessie wat die wêreld se aandag gevang het, maar wat nog nie rêrig in Suid-Afrika al van die grond af is nie, naamlik die afskaffing van tampon-belasting. Na ‘n bietjie navorsing, het ek uitgevind dat vroulike higiëne- en sanitêre produkte, wat sanitêre doekies en tampons insluit, is aan BTW onderhewig. Dit beteken dat ek 14% belasting op hierdie produkte moet betaal. Verder, dié produkte word as “luukse items” beskou en dus die gebruik daarvan luuks. Soos wanneer ek hoë hakke wil koop of op vakansie wil gaan. Ek het amper 'n hartaanval gekry!
Hoe kan enigiemand dink dat die gebruik van sanitêre doekies en tampons iets luuks is? Hoe kan dit belas word? Dit beteken, ek moet in wese die staat ‘n klomp geld betaal sodat bloed nie teen my bene, in die openbaar, afloop nie..
Ek het 'n paar berekeninge gemaak om te sien hoeveel ek eintlik opdok elke maand vir hierdie produkte en gebruik my eie siklus as 'n voorbeeld:
Ek koop gewoonlik die Lil-lets-tampons, maar vir hierdie artikel se doeleiendes kom ons neem aan ek gebruik die Clicks-winkel-handelsmerk wat tans die goedkoopse is by die Clicks-winkels. Ek sal beide sanitêre doekies en tampons vergelyk.
Hul goedkoopse sanitêre doekies is die Maxi Super Plus-pak van nege (9) vir R11.95. Kom ons sê R12.00. As ek 1 doekie elke 6 ure gebruik, dan gebruik ek 4 per dag. Ek gebruik 20 doekies dan vir 5 dae min of meer.
24 (ure) 6 (ure) = 4 (doekies) 5 (dae) = 20 doekies per siklus
20 doekies 12 maande = 240 doekies per jaar
R12.00 vir 9 doekies dus 240 doekies 9 = 26.67 pakke. Rond af na 27 pakke vir 12 siklusse
27 pakke R12.00 = R324.00 per jaar
R324.00 14% = R45.36 BTW wat ek per jaar betaal
R45.36 kan amper 4 ekstra sanitêre pakke koop
Hul goedkoopste tampons is die Super Plus-pak van 32 vir R43.95. Kom ons sê R44.00. As ek 1 tampon elke 4 ure gebruik, dan gebruik ek 6 per dag. Ek gebruik 30 tampons dan vir 5 dae min of meer.
24 (ure) 4 (uer) = 6 (tampons) 5 (dae) = 30 tampons per siklus
30 tampons 12 maande = 360 tampons per jaar
R44.00 vir 32 tampons dus 360 tampons 32 = 11.25 bokse. Rond af na 12 bokse vir 12 siklusse
12 bokse R44.00 = R528.00 per jaar
R528 14% = R73.92 BTW wat ek per jaar betaal
R73.92 kan amper 2 ekstra bokse tampons koop
Die helfte van die Suid-Afrikaanse bevolking is vroue. As elke vrou hul maanstoltes op die ouderdom van 12 begin kry en dit om en by op die ouderdom van 40 eindig, dan sal sy in totaal 28 jaar se sanitêre doekies of tampons koop.
28 jaar R324.00 per jaar (aanname dat daar geen inflasie is nie – simpel, maar makliker om hierdie berekening te verduidelik) = R9 072.00 vir sanitêre doekies vir my leeftyd
28 jaar R45.36 VAT per jaar (aanname van geen inflasie) = R1 270.08 BTW vir my leeftyd
28 jaar R528.00 per jaar (aanname van geen inflasie) = R14 784 vir tampons vir my leeftyd
28 jaar R73.92 per jaar (aanname van geen inflasie) = R2 069.76 BTW vir my leeftyd
Miljoene arme vroue en meisies in Suid-Afrika kan nie sanitêre doekies of tampons bekostig nie. Die gemiddelde skoollopende meisie moet omtrent 60 dae of 2 maande van skool mis as hulle nie hierdie produkte kan bekostig nie.
Daar is omtrent 26 581 769 vroue in Suid-Afrika (51.3%). Ek kon ongelukkig nie ‘n dokument vind wat kon bevestig hoeveel vroue sanitêre doekies of tampons moet koop nie, maar as ons aanneem dat nét die helfte van Suid-Afrikaanse vroue sanitêre doekies of tampons moet gebruik – wat ‘n verskriklike konserwatiewe skatting is en tien teen een nie eens naby die korrekte statistiek is nie, wat veels hoeër sal wees, dan beteken dit dat:
26 581 769 2 = 13 290 894.50 vroue sanitêre doekies of tampons moet gebruik
As ons aanneem dat alle vroue die goedkoper sanitêre doekies gebruik, wat onwaar is, dan betaal Suid-Afrikaanse vroue omtrent:
13 290 894.50 R45.36 (per jaar) = R602 874 974.52 aan BTW vir sanitêre doekies per jaar
13 290 894.50 R1 270.08 (vir ‘n 28 jaar periode) = R 16 880 499 286.56 aan BTW vir sanitêre doekies vir hul leeftyd (aanname van geen inflasie)
G’n wonder ons maandstoltes is nie BTW-vry nie. Die staat kry ‘n konserwatiewe R600 miljoen per jaar van vroue af! As dié nie geïnstitusionaliseerde seksisme is nie, dan weet ek rêrig nie wat is nie.
Die oorwegings vir iets om BTW-vry te wees, soos deur die Nasionale Tesourie voorgeskryf, sluit in of dit in die publieke belang is, of dit noodsaaklik vir per persone is om te koop, of armer huishoudinge nie op die spesifieke produkte BTW hoef te betaal nie, of ‘n direkte geteikende begroting nie bystand ten opsigte van die spesifieke produk aan almal kan verskaf nie en of dit weens politieke redes BTW-vry moet wees (sien onder antwoord, aan ‘n geskrewe parlementêre vraag, vanaf die destydse Minister van Finansies, Mr Nhlanhla Nene, in 2014).
Gebaseer op hierdie kriteria, weet ek nie hoe sanitêre doekies en tampons nié BTW vry kan wees nie!
Maar die groter vraag is, wat gaan ons hier omtrent doen?
Foto via Marius Redelinghuys.
April 22, 2016 /Nico de Wet
sanitêre produkte, tampons, belasting, luukse items, seksisme